Soundboks lancerer den mindre Go

Den originale Soundboks kræver nok ingen større præsentation. Henover sommeren sidste år var den et stort samtaleemne, grundet dens evne til at spille højt. Rigtig højt.

Læs iNPUTS anmeldelse af: The New Soundboks

Nu har den danske højttalerproducent så lanceret en mindre model, der er knap den halve størrelse. Det betyder at der er blevet plads til en 10″ basenhed, mod to i den originale, samt en diskantenhed, der umiddelbart skulle være identisk.

Ambitionerne er derfor tydeligvis ikke at forlade kategorien for højttalere, der kan spille en mindre landsby op. Nu er det blot blevet lettere at medtage Soundboksen i form af den nye variant Go, der med sin kampvægt på 9 kg dog ikke er nogen decideret let sag.

Soundboks Go styres via app

Ligesom sin forgænger, så er Go udstyret med et batteri, hvor der loves op mod 40 timers spilletid på en opladning. Styringen af lydindstillingerne foretages på den dertilhørende app. Afspilning foregår via Bluetooth (i 5.0-versionen). Har du flere Soundbokse til din rådighed, så kan op til fem højttalere kobles sammen via systemet TeamUP, hvilket foregår trådløst.

En Soundboks er bygget til festivalpladser, parker og lignende, hvor de kan blive udsat for lidt af hvert. Derfor er Go også modstandsdygtig overfor buler, vand og slag lover SOUNDBOKS.

Specifikationer

2 × 72 watt kontinuerlig – klasse D-forstærkere

1 × 10” bashøjttaler1 + 1” silkekuppel-diskanthøjttaler

Effektivt frekvensområde: 40 Hz – 20 kHz

Brugertilpassede lydprofiler til forskellige brugssituationer

Soundboks Basforstærker til at booste bas og lydstyrke (121 dB)

Bluetooth 5.0

1 × 3,5 mm stereoindgang

TeamUP-forbindelse (SKAA)

Trådløs forbindelse af op til 5 x Soundboks (Gen. 3 og Go)-højttalere
BATTERIETS LEVETID

40 timer ved mellemhøj lydstyrke

10 timer ved fuld lydstyrke

3,5 timers fuld opladning

Soundboks Go kan forudbestilles og bliver tilgængeligt fra 26. april. Den vejledende pris bliver 5.199 kroner.

Soundboks lancerer den mindre Go